**Návrh**

**Kúpna zmluva č. ...../2022/LSR**

uzatvorená podľa § 56 a § 83 ods. 4 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a v zmysle ustanovenia § 269 ods. 2 zákona č. 513/1991 Zb. Obchodného zákonníka v znení neskorších predpisov

(ďalej len „kúpna zmluva“)

medzi:

**1./ Predávajúci:**

Sídlo:

Zastúpený**:**

IČO:

IČ pre DPH:

Bankové spojenie:

Zapísaný:

***(****ďalej len „predávajúci“****)***

**a**

**2./ Kupujúci: LESY Slovenskej republiky, štátny podnik, Odštepný závod lesnej techniky**

Sídlo**:** Mičinská cesta 33. 974 01 Banská Bystrica

Zastúpený: **Ing. Peter Brezina, riaditeľ OZLT**

IČO: 360 383 51

IČ pre DPH: SK 2020087982

Bankové spojenie: VÚB Banská Bystrica, č. ú.: SK3902000000000009409312

Zapísaný: v Obchodnom registri Okresného súdu v Banskej Bystrici dňa 29.10.1999, odd. Pš, vložka č. 155/S

***(****ďalej len „kupujúci“****)***

*(ďalej spolu aj ako „zmluvné strany“)*

**I.**

**Základné ustanovenia**

1. Predávajúci sa touto kúpnou zmluvou zaväzuje dodať tovar vymedzený v čl. II. tejto kúpnej zmluve v lehote uvedenej v čl. III. tejto zmluve kupujúcemu a previesť na neho vlastnícke právo na dodaný tovar a kupujúci sa zaväzuje zaplatiť za odobratý tovar kúpnu cenu uvedenú v prílohe č. 1 tejto kúpnej zmluve za podmienok uvedených v čl. IV. tejto kúpnej zmluvy. Kúpna zmluva obsahuje aj podrobnejšie vymedzenie práv a povinností zmluvných strán.

**II.**

**Predmet plnenia**

1. Predmetom kúpnej zmluvy je dodávka kompletného rotora vrátane nových držiakov a tvrdených hrotov d= 35 mm pre cestnú frézu typ RBM S 230.

Vrátane dopravy na miesto určenia.

**III.**

**Dodacie podmienky**

1. Termín dodania: do : ....... dní od účinnosti kúpnej zmluvy
2. Miesto dodania : Lesy SR, š.p. RSLT Vranov nad Topľou, Tehelná 999, 093 03 Vranov nad Topľou.

**IV.**

**Práva a povinnosti zmluvných strán**

1. Predávajúci sa zaväzuje dodávať predmet kúpnej zmluvy vo vlastnom mene a na vlastnú zodpovednosť podľa platných predpisov.

2. Predávajúci je zodpovedný za to, že dodaný tovar zodpovedá kvalite v akej bol prezentovaný kupujúcemu vo verejnej súťaži.

3. Predávajúci na požiadanie kupujúceho poskytne všetky podklady súvisiace s predmetom kúpnej zmluvy, a to napríklad výsledky kvality a atesty na dodaný tovar.

**V.**

**Záruka za akosť, reklamácie a nároky z vád tovaru**

1. Vady dodaného tovaru, ktoré je možné zistiť pri bežnej kontrole, musia byť kupujúcim reklamované do 15 dní od odobratia tovaru na základe preberacieho protokolu.
2. Záruka za akosť poskytnutá predávajúcim v dĺžke 24 mesiacov ktorá začína plynúť pre ten ktorý tovar okamihom prevzatia kupujúcim.
3. Reklamáciu z titulu vád predávajúci vybaví najneskôr do 30 dní od jej doručenia spôsobom určeným kupujúcim z nižšie uvedených možností a ak kupujúci neurčí, vybaví reklamáciu jedným z nasledovných spôsobov**:**

a/ odstránením vád alebo dodaním nového tovaru,

b/ dobropisom vo výške odsúhlasenej obidvomi zmluvnými stranami.

**VI.**

**Ceny a platobné podmienky**

1. Cena za predmet zákazky je: .................... € bez DPH.
2. Cena je stanovená ako platná pre kupujúcim stanovený rozsah predmetu zmluvy na obdobie podľa čl. III. tejto zmluvy. Predávajúci sa zaväzuje vo všetkých daňových dokladoch – faktúrach uvádzať číslo tejto zmluvy, na základe ktorého bolo realizované plnenie s odvolaním sa na túto zmluvu. **Fakturačná adresa: Lesy SR, š.p. Odštepný závod lesnej techniky, Mičinská cesta 33, 974 01 Banská Bystrica**
3. Daň z pridanej hodnoty sa bude fakturovať v zmysle zákona č.222/2004 Z. z. o dani z pridanej hodnoty v znení neskorších predpisov. Faktúra musí mať náležitosti daňového dokladu a musí byť vystavená v súlade so zákonom.
4. Kupujúci sa zaväzuje zaplatiť fakturovanú cenu v lehote splatnosti 30 dní od doručenia faktúry. Za zaplatenie sa považuje pripísanie dohodnutej kúpnej ceny na účet predávajúceho. Faktúry sa budú vystavovať priebežne na základe preberacích protokolov.
5. Predávajúci je oprávnený písomne požiadať o vykonanie úhrady faktúry pred uplynutím lehoty splatnosti. V prípade, že je žiadosť schválená, vykonajú LESY Slovenskej republiky, štátny podnik úhradu, pričom predávajúci zároveň súhlasí s poskytnutím skonta vo výške:
6. za úhradu od 5 do 30 dní pred uplynutím lehoty splatnosti - skonto vo výške 1% z fakturovanej ceny bez DPH.

Predávajúci zároveň súhlasí, že zo strany LESOV Slovenskej republiky, štátny podnik bude už úhrada ponížená o alikvotnú výšku skonta, t.j. bude vykonaný zápočet. Predávajúci sa zároveň zaväzuje bezodkladne vystaviť a poslať LESOM Slovenskej republiky, štátny podnik doklad o vyčíslení skonta - finančného bonusu.

Pri poskytnutí zľavy z pôvodnej ceny po vzniku daňovej povinnosti formou finančného bonusu, tzv. skonta, obidve zmluvné strany súhlasia s postupom v zmysle zák. č. 222/2004 Z. z. o dani z pridanej hodnoty, § 25, ods. (6), t.j. predávajúci vyhotoví v súvislosti s DPH len nedaňový doklad - tzv. finančný dobropis, za účelom finančného vyrovnania uplatnenej zľavy.

**VII.**

**Zmluvné sankcie**

1. V prípade, že kupujúci nesplní svoj záväzok v zmysle čl. VII. ods. 4, predávajúci je oprávnený uplatniť si voči kupujúcemu úrok z omeškania vo výške určenej na základe príslušných ustanovení zákona z nezaplatenej sumy za každý deň omeškania úhrady.
2. V prípade, ak predávajúci nedodá objednaný predmet zmluvy na základe objednávky riadne a včas, kupujúci je oprávnený uplatniť si voči predávajúcemu zmluvnú pokutu vo výške 5 % z ceny predmetu zadanej objednávky.
3. Kupujúci je povinný prizvať predávajúceho na posúdenie oprávnenosti reklamácie. Ak predávajúci mešká s vybavením reklamácie viac ako 3 dni, kupujúci je oprávnený účtovať zmluvnú pokutu vo výške 1 % z hodnoty reklamovaného predmetu za každý deň omeškania s vybavením reklamácie.
4. Popri zmluvnej pokute má kupujúci právo požadovať aj náhradu škody vo výške prevyšujúcej zmluvnú pokutu. Zmluvnú pokutu v zmysle tohto článku je možné kumulovať.

**VIII.**

**Riešenie sporov**

Všetky spory vyplývajúce z tejto zmluvy, vrátane sporov o jej platnosť, výklad alebo zrušenie, budú riešené dohodou. V prípade, že k dohode nedôjde bude spor riešený pred príslušným súdom SR.

**IX.**

**Ukončenie kúpnej zmluvy a úhrada súvisiacich nákladov**

* + - 1. Ukončenie zmluvných vzťahov založených touto kúpnou zmluvou s predávajúcim môže nastať:

1. vzájomnou dohodou kupujúceho a predávajúceho,
2. odstúpením od tejto zmluvy,
3. písomnou výpoveďou zo strany kupujúceho bez udania dôvodu, pričom výpovedná lehota   
   je 1 mesiac a začína plynúť prvým dňom kalendárneho mesiaca nasledujúceho po doručení   
   výpovede.
4. Od tejto kúpnej zmluvy možno písomne odstúpiť v prípadoch uvedených v tejto kúpnej zmluve a tiež na základe príslušných ustanovení Obchodného zákonníka alebo iného osobitného právneho predpisu, napríklad na základe § 19 zákona o verejnom obstarávaní.
5. Za podstatné porušenie tejto kúpnej zmluvy na základe ktorého môže kupujúci okamžite odstúpiť od tejto kúpnej zmluvy sa považuje najmä ak :

* predávajúci bude v omeškaní s plnením predmetu kúpnej zmluvy na základe jednotlivej objednávky o viac ako 7 pracovných dní,
* predávajúci dodal na základe tejto kúpnej zmluvy tovar inej akosti ako bol kupujúcemu prezentovaný vo verejnej súťaži a v tejto kúpnej zmluve dohodnutý,
* predávajúci pri plnení predmetu tejto kúpnej zmluvy konal v rozpore s niektorým so všeobecne záväzným právnym predpisom,
* predávajúci stratil podnikateľské oprávnenie vzťahujúce sa k predmetu zákazky
* predávajúci sa počas platnosti tejto zmluvy dostane do Zoznamu platiteľov DPH,

1. Kupujúci je oprávnený od tejto zmluvy odstúpiť aj v prípade, ak predávajúci porušil povinnosť z iného záväzkového vzťahu, ktorý má uzatvorený s kupujúcim a ani na základe (dodatočnej) výzvy si túto povinnosť nesplnil alebo ak predávajúci od tohto iného záväzkového vzťahu odstúpil.
2. Právne účinky odstúpenia od tejto kúpnej zmluvy nastávajú dňom doručenia písomného oznámenia o odstúpení druhej zmluvnej strane.
3. Odstúpenie od tejto kúpnej zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
4. Doručovanie prostredníctvom pošty: v prípade neprevzatia zásielky adresátom sa zásielka považuje za doručenú dňom, v ktorý sa ako neprevzatá vrátila odosielateľovi.
5. Pri odstúpení od tejto kúpnej zmluvy , resp. pri ukončení platnosti tejto kúpnej zmluvy nebudú zmluvné strany povinné vrátiť plnenia poskytnuté im pred odstúpením od kúpnej zmluvy druhou zmluvnou stranou a nebudú oprávnené žiadať vrátenie plnení poskytnutých pred odstúpením od tejto kúpnej zmluvy druhej zmluvnej strane.
6. Ukončením platnosti tejto kúpnej zmluvy zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok kupujúceho na bezplatné odstránenie zistených vád.

**X.**

**Osobitné ustanovenia**

1. Zmluvné strany a ich zástupcovia prehlasujú, že majú spôsobilosť k právnym úkonom a svoju vôľu uzavrieť túto kúpnu zmluvu prejavili slobodne, vážne, žiadna zo strán, ani jej zástupcovia, nekonali v omyle, tiesni, či za nápadne nevýhodných podmienok. Zástupcovia zmluvných strán, respektíve zmluvné strany si kúpnu zmluvu riadne prečítali, porozumeli jej obsahu a jednotlivým pojmom, obsah jednotlivých pojmov si riadne vysvetlili a na znak súhlasu zmluvu podpisujú.
2. Neoddeliteľnou súčasťou tejto kúpnej zmluvy je príloha č.1 *Zoznam materiálu ,* vrátane ich jednotkovej ceny po jednotlivýchpoložkách.
3. Kúpna zmluva je vyhotovená v 4 exemplároch, pričom 2 exempláre obdrží kupujúci a 2 exempláre predávajúci.
4. Práva a povinnosti zmluvných strán touto kúpnou zmluvou neupravené sa riadia príslušnými ustanoveniami Obchodného zákonníka č. 513/1991 Zb. v platnom znení. Čiastočné objednávky zadávané v zmysle tejto zmluvy sa riadia primerane ustanoveniami podľa Obchodného zákonníka, a to najmä ustanoveniami upravujúcimi kúpnu zmluvu. Ostatné práva a povinnosti neupravené touto dohodou a Obchodným zákonníkom sa spravujú ustanoveniami Občianskeho zákonníka.
5. Nič v tejto kúpnej zmluve sa nebude vykladať tak, že kupujúci musí odobrať na základe tejto kúpnej zmluvy od predávajúceho nejaké konkrétne určené množstvo predmetu kúpnej zmluvy. Zmluvné strany pre túto kúpnu zmluvu vylučujú použitie § 421 Obchodného zákonníka a skutočné množstvo, ktoré bude dodané za obdobie platnosti tejto kúpnej zmluvy bude určené výhradne kupujúcim na základe jeho skutočných hospodárskych potrieb.
6. Ak niektoré ustanovenia tejto kúpnej zmluvy stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto kúpnej zmluvy .
7. Akékoľvek zmeny a doplnky tejto kúpnej zmluvy je možné vykonať len písomne, formou očíslovaných dodatkov podpísaných obidvoma zmluvnými stranami.
8. Zmluvné strany výslovne súhlasia so zverejnením kúpnej zmluvy v jej plnom rozsahu vrátane príloh a dodatkov v Centrálnom registri zmlúv vedenom na Úrade vlády SR.
9. Táto kúpna zmluva nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v súlade s   
   § 47a Občianskeho zákonníka. V prípade, že predávajúci tvorí skupinu, všetci predávajúci tvoriaci skupinu sú ako účastníci tejto kúpnej zmluvy zaviazaní LESOM Slovenskej republiky, štátny podnik spoločne a nerozdielne.

**V ...................., dňa: .................... V Banskej Bystrici, dňa.....................**

**....................................................... .............................................................**

predávajúci kupujúci